উক্ত হাদীসের নিরিখে বিশ্ব বিখ্যাত ইসলামী চিন্তাবিদ, হযরত মাওলানা আব্দুল হক মুহাদ্দিসে দেহলবী (রাঃ) বলেন, আল্লাহপাক প্রতিরাতেই দুনিয়ার আকাশে অবতরণ করেন তবে সে অবতীর্ণ হয় শেষ রাত্রে কিন্তু উক্ত রাতে সন্ধ্যা থেকেই আল্লাহ পাক দুনিয়ার আকাশে অবতরণ করেন। শবে  বরাতে বিশেষ পদ্ধতির কোন নামাজ বা আমল নেই। স্বাভাবিক পদ্ধতিতে যত ইচ্ছা নফল নামাজ পড়া যাবে। তেলাওয়াত জিকির করা যাবে, দরূদ শরীফ, ইসতেগফার পড়া ও দোয়া করা যাবে। শাবানে আল্লাহ পাকের দরবারে বান্দার বাৎসরিক আমল পেশ করা হয়। এ জন্য নবী করীম (সাঃ) ইরশাদ করেন- রোজাদার অবস্থায় আমার আমল আল্লাহ দরবারে পেশ হওয়া আমার কাছে পছন্দনীয়।